“Я ўдзячна “А-100” за ажыццяўленне маёй мары. Любое іншае жаданне я магла б рэалізаваць сама – зрабіць, купіць, знайсці, – пракаменціравала Марына Колб. – Персанальная выстаўка – гэта новая ступень у прафесійным развіцці і вялікая адказнасць. Сама я наўрад ці адважылася б на падобную авантуру. З А-100 падзея атрымалася прыгожай і незвычайнай, а галоўнае – даступнай для гледачоў. Бо якім бы моцным ці цікавым ні было б мастацтва, яго яшчэ трэба ўмець правільна паднесці. Дзякуй усім, хто паверыў у мяне і падтрымаў!”